ZAPISNIK
26. sjednice Vijeća Gradske četvrti Brezovica, održane 19. lipnja 2023., s početkom u 17:00 sati, u sjedištu Gradske četvrti Brezovica, Brezovička cesta 100.



Nazočni članovi Vijeća Gradske četvrti Brezovica: Tomislav Cavrić, Ivan Pucko, Zdravko Harmicar, Ivica Kovačić, Ivica Mavračić, Marina Pucević i Irena Borovina. 
Nenazočni članovi  Vijeća Gradske četvrti Brezovica: Srećko Tatar, Zlatko Katulić, Nenad Žugaj i Vladimir Iviček.
[bookmark: _GoBack]Nazočni djelatnici Gradskog ureda za mjesnu samoupravu, civilnu zaštitu i sigurnost: Petar Vukelić i Stjepan Tomislav Križanić.


Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 7 od 11 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednik otvara raspravu o zapisniku 25. sjednice Vijeća Gradske četvrti Brezovica. 
         Obzirom da se nitko ne javlja za riječ, zapisnik daje na usvajanje.
Jednoglasno (7“za“) je usvojen zapisnik 25. sjednice.
 
Tomislav Cavrić konstatira da su članovi Vijeća primili prijedlog dnevnog reda te otvara raspravu o dnevnom redu. Tomislav Cavrić predlaže nadopunu dnevnog reda sljedećim točkama: Prijedlogom zaključka o davanju mišljenja na Prijedlog izmjene Programa građenja komunalne infrastrukture na području Grada Zagreba u 2023., Prijedlog zaključka o davanju mišljenja na Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023 te Prijedlog zaključka o prijedlogu uvođenja autobusne linije Glavni kolodvor - Brezovica – Odranski Obrež. Također predlaže da se točka 1. Prijedlog zaključka o izmjeni Plana komunalnih aktivnosti Gradske četvrti Brezovica u 2023. ukloni s dnevnog reda.
Daje na glasanje dodatne točke i uklanjanje prve točke predloženog dnevnoga reda.
Vijeće je jednoglasno (7 “za“), prihvatile izmjene i nadopunu dnevnoga reda.
Obzirom da se nitko nije javio za raspravu daje na glasovanje dnevni red.
Vijeće je jednoglasno (7 “za“) usvojilo

DNEVNI RED

1. Prijedlog zaključka o usvajanju Prijedloga izmjene Programa održavanja komunalne infrastrukture na području Gradske četvrti Brezovica u 2023. 
2. Prijedlog zaključka o davanju mišljenja na Prijedlog izmjene Programa građenja komunalne infrastrukture na području Grada Zagreba u 2023.
3. Prijedlog zaključka o davanju mišljenja na Prijedlog izmjena Programa održavanja javnih prometnih površina, građevina javne namjene , javne rasvjete te izvanrednog održavanja nerazvrstanih cesta na području Grada Zagreba u 2023.
4. Prijedlog zaključka o suglasnosti s raspolaganjem dijelovima k.č.br. 2578 k.o. Odranski Obrež – Renata Crnković
5.  Prijedlog zaključka o suglasnosti s raspolaganjem dijelovima k.č.br. 764/7 k.o. Horvati – Marko Marović
6. Prijedlog zaključka o potrebi povećavanja broja polazaka autobusnih linija 159 i 163
7. Prijedlog zaključka o prijedlogu uvođenja autobusne linije Glavni kolodvor - Brezovica – Odranski Obrež
8. Pitanja, prijedlozi i obavijesti
- Prioriteti za Plan komunalnih aktivnosti Gradske četvrti Brezovica u 2024.


Ad. 1. – Prijedlog zaključka o usvajanju Prijedloga izmjene Programa održavanja
              komunalne infrastrukture na području Gradske četvrti Brezovica u 2023. 

Tomislav Cavrić otvara prvu točku dnevnoga reda, konstatira da su članovi Vijeća primili prijedlog u pisanom obliku te otvara raspravu. U raspravi su sudjelovali svi članovi Vijeća.

S obzirom na to da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka

Jednoglasno (7 „za“)  donesen je  
ZAKLJUČAK
o usvajanju Prijedloga izmjene Programa održavanja komunalne infrastrukture na području Gradske četvrti Brezovica u 2023.

1. Vijeće Gradske četvrti Brezovica razmotrilo je i utvrdilo Prijedlog izmjene Programa održavanja komunalne infrastrukture Gradske četvrti Brezovica u 2023., što ga je izradio Gradski ured za mjesnu samoupravu, civilnu zaštitu i sigurnost.

2. Vijeće predlaže Gradskoj skupštini Grada Zagreba da razmotri Prijedlog i donese Izmjene programa, u predloženom tekstu. Vijeće ističe potrebu žurne izmjene Odluke o financiranju mjesne samouprave u Gradu Zagrebu (Službeni glasnik Grada Zagreba 21/16 , 23/16 i 20/18) s obzirom na neusklađenost prostornih potreba Gradske četvrti Brezovica i navedene Odluke. Sukladno navedenom Prijedlogu izmjene Programa održavanja komunalne infrastrukture Gradske četvrti Brezovica u 2023. povećava se iznosi financiranja održavanja građevina javne odvodnje oborinskih voda, čistoće javnih površina i javnih zelenih površina, iako je prethodne godine iznos utroška sredstava bio između 0 i 25%.

3. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad. 2.   Prijedlog zaključka o davanju mišljenja na Prijedlog izmjene Programa građenja     
             komunalne infrastrukture na području Grada Zagreba u 2023.

Tomislav Cavrić otvara drugu točku dnevnoga reda, upoznao je članove s materijalom te otvara raspravu u kojoj su sudjelovali svi članovi Vijeća. Dao je informacije da je I Lipnička cesta na javnoj nabavi, javna rasvjeta uskoro kreće tako da je program u cijelosti zadovoljavajući.
Članovi su konstatirali ako se Plan realizira u cijelosti biti će zadovoljni.
S obzirom na to da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (7 „za“)  donesen je  


ZAKLJUČAK
o davanju mišljenja na Prijedlog izmjene Programa građenja komunalne infrastrukture na području Grada Zagreba u 2023.
 

1. Vijeće je razmotrilo Prijedlog izmjene Programa građenja komunalne infrastrukture
na području Grada Zagreba u 2023.
2. Vijeće je suglasno s Prijedlogom  izmjene Programa građenja komunalne infrastrukture
 na području Grada Zagreba u 2023.
3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za pravne i financijske poslove.
      

Ad. 3.  Prijedlog zaključka o davanju mišljenja na Prijedlog izmjena Programa održavanja javnih prometnih površina, građevina javne namjene , javne rasvjete te izvanrednog održavanja nerazvrstanih cesta na području Grada Zagreba u 2023.

Tomislav Cavrić otvara točku dnevnoga reda, konstatira da su članovi Vijeća primili  Prijedlog zaključka u pisanom obliku te otvara raspravu u kojoj su sudjelovali svi članovi Vijeća. Ovdje ima izmjena i to kod ulice Cerjani a razlog je nerealna vrijednost, 132.000 eura nije realno za to što je obuhvaćeno projektom. Projekt je napravljen za dva puta veću cijenu od navedene. Na natječaju koji je već bio održan tri puta nije se javio niti jedan izvođač. Razlog je tome taj što je predviđeno premalo sredstava. Iz tog razloga predložile bi se neke druge akcije koje bi zadovoljile gore navedeni iznos. Predlažu se akcije po projektu – održavanje Brezovičke ceste (radio je Kontrol projekt), ulica Šimiri i Komari. Sve te situacije nemaju nikakve problem čak imaju potvrdu od sektora za promet da mogu ići direktno na javnu nabavu.
S obzirom na to da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (7 „za“)  donesen je  
ZAKLJUČAK
o davanju mišljenja na Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

 
1. Vijeće je razmotrilo Prijedlog izmjena Programa održavanja javnih prometnih površina,  građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. 
2. Vijeće predlaže da se u Prijedlog izmjena Programa održavanja javnih prometnih  površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. uvrsti izvanredno održavanje dijela Brezovička ceste i održavanje nogostupa u Odranskom Obrežu, ulici Šimiri te zacjevljenje jarka oborinske odvodnje u ulici Komari. Vijeće predlaže novelaciju   projektne dokumentacije za izgradnju nogostupa u ulici Cerjani. 
3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za pravne i financijske poslove.
      

Ad. 4.  Prijedlog zaključka o suglasnosti s raspolaganjem dijelovima k.č.br. 2578 k.o. Odranski Obrež – Renata Crnković
Tomislav Cavrić otvara četvrtu točku dnevnoga reda, konstatira da su članovi Vijeća primili  materijal u pisanom obliku te otvara raspravu u kojoj su sudjelovali svi prisutni članovi. 
S obzirom na to da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (7 „za“)  donesen je  

ZAKLJUČAK
o suglasnosti s raspolaganjem dijelovima k.č.br. 2578 k.o. Odranski Obrež – Renata Crnković

1. Vijeće Gradske četvrti Brezovica sukladno zaključku Vijeća Mjesnog odbora Odranski Obrež daje suglasnost s raspolaganjem dijelovima čestica k.č.br. 2578 k.o. Odranski Obrež koja odgovara dijelu zk.č.br. 1534/2 k.o. Odranski Obrež.
2. Ovaj zaključak dostavlja se Gradskom uredu za upravljanje imovinom i stanovanje, Sektoru za upravljanje imovinom Grada, Odjelu za zemljište i poslove zakupa.
Ad. 5.  Prijedlog zaključka o suglasnosti s raspolaganjem dijelovima k.č.br. 764/7 k.o. Horvati – Marko Marović

Tomislav Cavrić otvara petu točku dnevnoga reda, konstatira da su članovi Vijeća primili  Prijedlog u pisanom obliku te otvara raspravu u kojoj su sudjelovali svi članovi Vijeća.
S obzirom na to da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (7 „za“)  donesen je  

ZAKLJUČAK
o suglasnosti s raspolaganjem dijelovima k.č.br. 764/7 k.o. Horvati – Marko Marović

1. Vijeće Gradske četvrti Brezovica sukladno zaključku Vijeća Mjesnog odbora Horvati daje suglasnost s raspolaganjem dijelovima čestica k.č.br. 764/7 k.o. Horvati koja odgovara dijelu zk.č.br. 764/7 k.o. Horvati. 
2. Ovaj zaključak dostavlja se Gradskom uredu za upravljanje imovinom i stanovanje, Sektoru za upravljanje imovinom Grada, Odjelu za zemljište i poslove zakupa.

Ad. 6. Prijedlog zaključka o potrebi povećavanja broja polazaka autobusnih linija 159 i 163

Tomislav Cavrić otvara šestu točku dnevnoga reda, konstatira da su članovi Vijeća primili  Prijedlog u pisanom obliku te otvara raspravu u kojoj su sudjelovali svi članovi Vijeća.
Marina Pucević dodatno je objasnila cijelu problematiku te je zamolila da se zatraži povećanje broja polazaka.
Obzirom da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (7 „za“)  donesen je  


ZAKLJUČAK
o potrebi povećavanja broja polazaka autobusnih linija 159 i 163

1. Vijeće Gradske četvrti Brezovica raspravilo je o prigovorima građana s područja Gradske četvrti Brezovica na premali broj polazaka autobusa na autobusnim linijama 159 Savski most – Strmec Odranski i 163 Savski most – Donji Trpuci – Gornji Trpuci. Građani iz Zadvorskog obratili su se sa zamolbom uspostave autobusnog stajališta na Prigradskoj ulici. 
2. Vijeće predlaže da se razmotri potreba povećavanja polazaka autobusnih linija 159 Savski most – Strmec Odranski i 163 Savski most – Donji Trpuci – Gornji Trpuci. Također, traži se da se razmotri mogućnost uspostave stajališta autobusne linije 159 Savski most – Strmec Odranski na Prigradskoj ulici. 
3. Ovaj se zaključak dostavlja Gradskom uredu za obnovu, izgradnju, prostorno uređenje,  graditeljstvo, komunalne poslove i promet, Sektoru za promet te  Zagrebačkom električnom tramvaju.


Ad. 7. - Prijedlog zaključka o prijedlogu uvođenja autobusne linije Glavni kolodvor -  
             Brezovica – Odranski Obrež

Tomislav Cavrić otvara raspravu. 
Ivan Pucko predložio je da trasa ide po Brezovičkoj cesti, time bi se spojio autobusni promet Obreža i Brezovice a mogao bi pokupiti putnike na cijeloj Brezovičkoj cesti od škole Brezovica, Botinca, Remetinca i kod OŠ Savski gaj.
Marina Pucević mišljenja je da bi linija trebala ići po Naletilićevoj ulici.
Tomislav Cavrić mišljenja je da bolje da linija ide istom trasom i natrag po Brezovičkoj cesti.
S obzirom na to da se više nitko nije javio za riječ, Tomislav Cavrić  zatvara raspravu te daje na glasovanje Prijedlog zaključka
Jednoglasno (7 „za“)  donesen je  

ZAKLJUČAK
o prijedlogu uvođenja autobusne linije Glavni kolodvor – Brezovica – Odranski Obrež
           
 
1. Vijeće je razmotrilo zamolbu građana i članova Vijeća za uvođenje autobusne linije Glavni kolodvor-Brezovica-Odranski Obrež. 
2. Vijeće je suglasno sa zamolbom te predlaže da autobusna linija Glavni kolodvor-Brezovica-Odranski Obrež prometuje sljedećom trasom: Glavni kolodvor – Ulica Hrvatske bratske zajednice - Avenija Dubrovnik-Brezovička cesta – Osnovna škola Brezovica – Prigradska ulica – Obreška cesta do okretišta autobusa, a istom trasom u povratku do Glavnog kolodvora. 
3. Ovaj se zaključak dostavlja Gradskom uredu za obnovu, izgradnju, prostorno uređenje,  graditeljstvo, komunalne poslove i promet, Sektoru za promet te  Zagrebačkom električnom tramvaju.


Ad. 8. -  Pitanja, prijedlozi i obavijesti

Tomislav Cavrić otvara raspravu. Na idućoj sjednici trebalo bi se donijeti prioritete za Plan komunalnih aktivnosti Gradske četvrti Brezovica u 2024. godini. Dao je informaciju o realizaciji, Prevendari se izvode, Starjak i Gorjanci bi trebali ići u izvođenje početkom srpnja. Otvorena je rasprava o Dragonožečkoj cesti, Širanovići vodoopskrbnom cjevovodu. Potočka cesta je na javnoj nabavi
Ivan Pucko postavio je pitanje usporenost izvođenja radova na Hudobičkoj ulici.
Ivica Mavračić postavio je pitanje vezano uz izgradnju sportske dvorane u Horvatima. 
	Petar Vukelić rekao je kako se čeka ishođenje građevinske dozvole.
Ivica Mavračić dao je prigovor na košnju i održavanje, do sada nikada tako loše ili uopće nit jednom nije bilo da se ne pokosi ulica. Ove godine gotovo sve ulice u Horvatima uopće nisu košene. Rekao je da će javiti u ured ulice koje ove godine niti jednom nisu pokošene. Glavne ulice pokošene su samo uz cestu, a drugi dio grabe uopće nisu kosili. 
Tomislav Cavrić, s obzirom na to da nije bilo više pitanja zatvorio je sjednicu.

Dovršeno u 18:15 sati.

KLASA: 024-08/22-002/175
URBROJ: 251-13-11-8/004-23-2
U Brezovici, 19. lipnja 2023. 

Zapisnik vodio
Stjepan Tomislav Križanić


Predsjednik
Vijeća Gradske četvrti Brezovica

Tomislav Cavrić, mag.ing.el.techn.inf.



	
	Izvješće o glasanju na sjednicama - 26. sjednica GČ Brezovica - 19. lipnja 2023.

